ગત વિધાન સભાની ચૂંટણી પૂર્વે ભાજપ દ્વારા કોંગ્રેસના નેતાઓનું ડિમોલિશન શરૂ કર્યુ હતું તેમાં જામનગર જિલ્લાના બે કોંગી ધારાસભ્ય રાઘવજી પટેલ અને હકુભા જાડેજાને ભાજપમાં લાવી બન્નેને ગત વિધાનસભાની ચૂંટણીમાં ટિકિટ પણ ભેટ આપી હતી. જેમાથી રાઘવજીનો પરાજય થયો છે. અને હકુભા વિજેતા થયા છે.પરંતુ જામનગર જિલ્લા માત્રની વાત નથી. ભાજપે હવે લોકસભાની ચુંટણીમાં ગુજરાતની તમામ ર૬બેઠકમાંથી ર૬ બેઠક મેળવવા માટે કોંગ્રેસમાં લોકસભાની ચૂંટણી લડી શકે અને જીતી શકે એવા નેતાઓને જ ઉભે ઉભા આયાત કરી લેવાની તજવીજ તેજ બની છે. કોંગ્રેસમાંથી કુંવરજી બાવળિયા અને પિરઝાદા નેતાઓ[એ વાડ ઉપર બેઠા હોવાની પણ રાજકિય વર્તુળોમાં ચર્ચા તેજ બનતાં ખુદ ભાજપ કેમ્પમાં નાના કાર્યકરોમા નારાજગી ફેલાણી છે.